## Pravilnik o naknadama za obavljanje poslova u prethodnom kaznenom postupku

### NN 20/1996 (13.3.1996.), Pravilnik o naknadama za obavljanje poslova u prethodnom kaznenom postupku

# **MINISTARSTVO PRAVOSUÐA**

Na temelju članka 95. stavka 2. Zakona o sudovima ("Narodne novine"
br. 3/94) i članka 70. stavka 2. Zakona o državnom odvjetništvu
("Narodne novine" br. 75/95), donosim

## **PRAVILNIK**

### **O NAKNADAMA ZA OBAVLJANJE POSLOVA U PRETHODNOM KAZNENOM POSTUPKU**

Članak 1.

Ovim se Pravilnikom uređuje visina paušalne naknade za obavljanje
poslova u prethodnom kaznenom postupku, ovisno o uvjetima u kojima se ti
poslovi obavljaju.

Članak 2.

Sucima županijskih i vojnih sudova, županijskim državnim odvjetnicima
i vojnim odvjetnicima, odnosno njihovim zamjenicima (u daljem tekstu: dužnosnik),
te službenicima i namještenicima (u daljem tekstu: službenik) u navedenim
sudovima i državnim odvjetništvima paušalna naknada za obavljanje poslova
u prethodnom kaznenom postupku izvan redovitog radnog vremena, utvrđuje
se ovisno o tome je li te poslove obavlja u zgradi suda, državnog odvjetništva
odnosno vojnog odvjetništva ili je u stalnoj pripravnosti kod kuće,
odnosno u stanu.

Članak 3.

Paušalna naknada iznosi 300,00 kuna bruto dnevno dužnosniku, a 100,00
kuna bruto dnevno službeniku u radne dane, odnosno 600,00 kuna bruto dnevno
dužnosniku, a 200,00 kuna bruto dnevno službeniku za vrijeme tjednog odmora,
neradnog dana ili državnog blagdana, ako poslove u prethodnom kaznenom
postupku obavlja u zgradi suda, državnog odvjetništva odnosno vojnog odvjetništva.

Paušalna naknada iznosi 150,00 kuna bruto dnevno dužnosniku, a 50,00
kuna bruto dnevno službeniku a radne dane odnosno 300,00 kuna bruto dnevno
dužnosniku, a 100,00 kuna bruto dnevno službeniku u dane tjednog odmora,
neradnog dana ili državnog blagdana, ako poslove u prethodnom kaznenom
postupku obavljaju na način da se dužnosnik odnosno službenik nalazi
u stalnoj pripravnosti kod kuće, odnosno u stanu.

Članak 4.

Ako je dužnosnik, odnosno službenik obavljao poslove u prethodnom kaznenom
postupku kraće vrijeme od 12 sati radnim danom, odnosno od 24 sata
neradnim danom, paušalna se naknada izračunava dijeljenjem bruto
iznosa iz članka 3. ovoga Pravilnika s ukupnim brojem sati radnim
danom, odnosno neradnim danom, i tako dobiveni iznos pomnoži brojem sati
koje je dužnosnik odnosno službenik proveo u obavljanju navedenih poslova.

Članak 5.

Paušalna naknada za obavljanje poslova u prethodnom kaznenom postupku
isplaćivat će se sucima, državnim odvjetnicima, vojnim odvjetnicima
i njihovim zamjenicima, službenicima ili namještenicima na teret sredstava
za posebne namjene koje se sudu osiguravaju prema odredbi članka
95. stavka 1. točke 3. alineje 6. Zakona o sudovima, a državnom
odvjetništvu prema odredbi članka 70. stavak 1. točke 3.
Zakona o državnom odvjetništvu.

Članak 6.

Sucima općinskih sudova, općinskim državnim odvjetnicima
i njihovim zamjenicima, ako sudjeluju u obavljanju poslova prethodnog kaznenog
postupka, paušalna naknada isplatit će se po članku 3. stavku
2. ovoga Pravilnika.

Članak 7.

Stupanjem na snagu ovoga Pravilnika prestaje važiti Pravilnik o uvjetima
i kriterijima za utvrđivanje naknada za obavljanje poslova u prethodnom
krivičnom postupku ("Narodne novine" br. 54/88).

Članak 8.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 120-02/95-01/74 Urbroj: 514-05-01-96-1 Zagreb, 16. veljače
1996.

Ministar **Miroslav Šeparović,** v. r.

---

Pravilnik, NN 20/1996-384